Diari Oficial de la Generalitat Valenciana


Sumari del DOGV 5472, del 16-03-2007 (2007/2892)

Informació pública de l'inici del procediment de concurs per al desenvolupament i execució del programa d'actuació integrada, mitjançant gestió indirecta, de la unitat de execució número 7 del Pla General d'Ordenació Urbana de la Vall d'Uixó.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5472

Data del DOGV
:   16-03-2007

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2007/2892


Data del document
:   27-02-2007

Organisme emissor
:   San Antonio Urbana, SL

Tipus de document
:   Anunci

En compliment del que estableix l'article 134.4 de la Llei 16/2005, de 30 de desembre, de la Generalitat Valenciana, Llei Urbanística Valenciana (endavant LUV), en relació amb l'article 292 i 293 del Reglament d'Ordenació i Gestió Territorial i Urbanística (endavant ROGTU), té lloc l'inici del procediment de concurs per al desenvolupament i execució del programa d'actuació integrada, mitjançant gestió indirecta, de la unitat d'execució núm. 7 del sòl urbà residencial del Pla General d'Ordenació Urbana de la Vall d'Uixó, amb una superfície total de 9.886 metres quadrats. L'àrea objecte de desenvolupament es troba a la part nord del terme municipal, en la zona central del barri de Carbonaire, al nord del casc urbà i limita: al nord per sòl no urbanitzable; al sud, est i oest per sòl urbà totalment urbanitzat i desenvolupat, concretament al sud amb la Travessia núm. 9; al est amb la Travessia núm. 8 i al oest amb la Travessia núm. 7.
Les bases generals reguladores del procediment del programa de gestió integrada mitjançant la gestió indirecta són les incloses a l'Annex II del Reglament d'Ordenació i Gestió Territorial Urbanística, havent sigut aprovat l'inici del procediment de concurs i les bases particulars que regiran el concurs per a la selecció d'agent urbanitzador programa d'actuació integrada, mitjançant gestió indirecta, de la unitat d'execució en número 7 del PGOU de La Vall d'Uixó, mitjançant acord de l'Ajuntament Plenari, de 27 de novembre de 2006, enviat al Diari Oficial de la Unió Europea el dia 22 de desembre de 2006, publicant-se el 28 de desembre de 2006, publicades en el Butlletí Oficial de la Província núm. 151 de data 19 de desembre de 2006.
La mercantil San Antonio Urbana, SL, domiciliada a la Vall d'Uixó, Polígon Industrial Belcaire, parcel·la 304 i CIF B-12592200, ha iniciat la informació pública de la seua proposta de programa per al desenvolupament i execució de la unitat d'execució número 7 del Pla General d'Ordenació Urbana de La Vall d'Uixó amb la protocol·lització en la notaria de Luis Manuel Mata Rabasa, amb seu a la Vall d'Uixó, carrer Sant Cristòfol, núm. 18-1r, de la següent documentació:
- Document identificatiu del planejament vigent on es regula l'ordenació detallada a desenvolupar i que es va aprovar en el PGOU de la Vall d'Uixó.
- Projecte d'urbanització.
Altra copia dels documents es troben depositats a l'Ajuntament de la Vall d'Uixó.
Així mateix, mitjançant el present anunci es comunica que de conformitat amb l'article 134 de la LUV i 292 i 293 del ROGTU, durant el termini d'un mes a comptar des de la publicació de l'anunci en el Diari Oficial de la Comunitat Valenciana, qualsevol persona podrà comparéixer, en horari d'atenció al públic, bé a la notaria de Luis Manuel Mata Rabasa, amb seu a la Vall d'Uixó, carrer Sant Cristòfol, núm. 18-1r, bé a l'Ajuntament de la Vall d'Uixó per a obtenir informació, pels procediments legals, sobre els documents objecte d'exposició pública i presentar al·legacions. Les dites al·legacions podran presentar-se indistintament a la notaria de referència en horari de 10.00 a 14.00 hores, o bé a l'Ajuntament de la Vall d'Uixó en horari administratiu obert al públic.
El present anunci es publica als efectes que disposa l'article 59.4 de la Llei de Règim Jurídic de les Administracions Públiques i del Procediment Administratiu Comú, per als titulars que no es troben en la base de dades de la relació emesa pels organismes oficials i per aquells que intentada la notificació, aquesta no ha sigut possible. S'inclou a continuació, el llistat de propietaris afectats.La Vall d'Uixó, 27 de febrer de 2007.- Por San Antonio Urbana, SL: José Vicente Callau Salvador i Maria Teresa Feliu Ballester.